28. ΝΟΜΟΘΕΤ. ΔΙΑΤΑΓΜΑ υπ’ αριθ. 188 της 14/17 Μαΐου 1969 (ΦΕΚ Α΄95) Περί επανακρίσεως των περιπτώσεων των εκτοπισθέντων μετά την 21ην Απρ. 1967. Κατηργήθη δια του Ν.Δ. 1128/1972 (κατωτ. αριθ. 29). Επανήχθη εν ισχύϊ, καταργηθέντος του Ν.Δ. 1128/1972, αφ’ ης ίσχυσε δια του άρθρ. 1 Ν.Δ. 475/1974 (κατωτ. αριθ. 31). Άρθρ.1.-1.Επιτρέπεται, υπό τον όρον της ανακλήσεως, η εν όλω ή εν μέρει άρσης της εκτοπίσεως των από της 21 Απρ. 1967 εκτοπισθέντων δια λόγους δημοσίας τάξεως και ασφαλείας, δυνάμει είτε αποφάσεων των τοπικών Επιτροπών Ασφαλείας είτε κοινών αποφάσεων των Υπουργών Δικαιοσύνης και Δημοσίας Τάξεως. Δια του άρθρ. 1 Ν.Δ. 475/1974 (κατωτ. αριθ. 31) ωρίσθη ότι η ανωτέρω παρ. 1 εφαρμόζεται αναλόγως και δια τας γενομένας εκτοπίσεις από της καταργήσεως του Ν.Δ. 188/1969 μέχρι της ισχύος του Ν.Δ. 475/1974. 2.Εκτοπιζόμενοι μετά την δημοσίευσιν του παρόντος, διέπονται υπό των εν συνεχεία διατάξεων μετά πάροδον τριμήνου από της ενάρξεως της εκτοπίσεώς των. Άρθρ.2.-«1.Περί της άρσεως ή μη της εκτοπίσεως αποφασίζει τριμελής Επιτροπή, συγκροτουμένη δι’ αποφάσεως του Υπουργού Δικαιοσύνης δημοσιευομένης δια της Εφημερίδος της Κυβερνήσεως, και συγκειμένη εκ δύο δικαστικών ή εισαγγελικών λειτουργών εκ των εν τη περιφερεία του Εφετείου Αθηνών υπηρετούντων και του Νομάρχου Αττικής. Πρόεδρος της Επιτροπής είναι ο αρχαιότερος των δικαστικών ή εισαγγελικών λειτουργών, μετέχει δε εις ταύτην, ως εισηγητής άνευ ψήφου, ο Διευθυντής Ασφαλείας Αθηνών, εφ’ όσον πρόκειται περί εκτοπισμένου κατοικούντος εις την περιφέρειαν δικαιοδοσίας της Αστυνομίας Πόλεων, ο Διευθυντής Ασφαλείας Προαστίων Πρωτευούσης δε, εφ’ όσον πρόκειται περί εκτοπισμένου κατοικούντος εις την περιφέρειαν δικαιοδοσίας της Χωροφυλακής. Δια της αυτής αποφάσεως ορίζονται αναπληρωματικά μέλη, των μέν δικαστικών και εισαγγελικών έτεροι δικαστικοί ή εισαγγελικοί λειτουργοί εκ των εν τη περιφερεία του Εφετείου Αθηνών υπηρετούντων, του δε Νομάρχου Αττικής, ο Νομάρχης Πειραιώς». Η παρ. 1 αντικατεστάθη ως άνω δια του άρθρ. 2 Ν.Δ. 475/1974 (κατωτ. αριθ. 31). 2.Η Επιτροπή επιλαμβάνεται αυτεπαγγέλτως της εξετάσεως της περιπτώσεως εκάστου εκτοπισμένου ή εκτοπιζομένου. Κατά προτεραιότητα δε επιλαμβάνεται της εξετάσεως των περιπτώσεων α)γυναικών αίτινες έχουσιν ανήλικα τέκνα ή ων οι σύζυγοι τελούν ωσαύτως εν εκτοπίσει, β)αποδεδειγμένως ασθενών εκ χρονίας σοβαράς νόσου, γ)αναπήρων πολέμου και δ)εχόντων συμπληρώσει το 65ον έτος της ηλικίας των. 3.Η Επιτροπή εδρεύει εν Αθήναις και συνεδριάζει υπό την προεδρίαν του αρχαιοτέρου εν ωρισμένη αιθούση του Δικαστηρίου Εφετών, παρόντων απάντων των μελών της. Αποφασίζει δε δια πλειονοψηφίας περί άρσεως εν όλω ή εν μέρει δια μειώσεως του χρόνου της εκτοπίσεως. Η απόφασις αύτη εις ουδέν απολύτως ένδικον μέσον υπόκειται. Η απόφασις κοινοποιείται εις τον εκτοπισμένον δια του Υπουργού Δημοσίας Τάξεως, όστις και επιμελείται δια την εκτέλεσιν ταύτης, οσάκις υφίσταται τοιαύτη περίπτωσις. 4.Η Επιτροπή προς σχηματισμόν κρίσεως, επιφυλασσομένων και των ορισμών της επομένης παρ. 5, υποχρεούται να λάβη υπ’ όψιν παν στοιχείον χρήσιμον ή δυνάμενον οπωσδήποτε να διαφωτίση την συγκεκριμένην περίπτωσιν του εκτοπισμένου ιδία δε τα στοιχεία εφ’ ων εστηρίχθη η περί εκτοπίσεως απόφασις ως και εκείνα άτινα τυχόν ο κρινόμενος υποβάλλει εις την Επιτροπήν ή απλώς επικαλείται, το είδος της πράξεως ή ενεργείας κατ’ ακολουθίαν της οποίας εξετοπίσθη, τα αίτια και τας περιστάσεις υφ’ ας προέβη εις ταύτην, την ποινικήν κατάστασιν και την εις τον τόπον της εκτοπίσεως διαγωγήν τούτου, εκτιμώσα δε πάντα ταύτα ελευθέρως οφείλει άμα να κρίνη περί της μελλούσης εν ελευθερία διαγωγής του εκτοπισμένου, και ιδία περί του ενδεχομένου δια την δημοσίαν τάξιν και ασφάλειαν κινδύνου εκ της άρσεως της εκτοπίσεως. Η Επιτροπή δύναται να ζητή παρ’ οιασδήποτε Δικαστικής, Διοικητικής, Στρατιωτικής, Αστυνομικής Αρχής και Υπηρεσίας Ασφαλείας οιανδήποτε κατά την κρίσιν της αναγκαίαν πληροφορίαν, να λαμβάνη δε γνώσιν πάντων των εν τω ατομικώ φακέλλω εκάστου εκτοπισμένου υπαρχόντων γραπτών στοιχείων εμπιστευτικού ή απορρήτου χαρακτήρος. Αι Αρχαί, παρ’ ων αιτούνται τα στοιχεία ταύτα και οιαιδήποτε πληροφορίαι, υποχρεούνται όπως παρέχωσι ταύτα ή ταύτας. 5.Η Επιτροπή δύναται, εφ’ όσον κρίνη τούτο αναγκαίον να προβαίνη εις την αυτοπρόσωπον εξέτασιν του εκτοπισμένου, μεταβαίνουσα εις ον τελεί εν εκτοπίσει ούτος τόπον. Σελ. 296,02 (δ) Τεύχος 533- Σελ. 20 300 Άρθρ.3.-Εκείνος του οποίου αίρεται η εκτόπισις, εάν ήθελε προβή εκ νέου εις πράξιν ή ενέργειαν δια την οποίαν κατά Νόμον επιβάλλεται το μέτρον της εκτοπίσεως, παραμένει εν εκτοπίσει μετά την λήξιν του χρόνου, δι’ ον ωρίσθη η νέα εκτόπισις και ολόκληρον το υπόλοιπον του χρόνου το οποίον δεν διήνυσε κατά την προηγουμένην εκτόπισιν, ανακαλουμένης αυτοδικαίως της περί άρσεως ταύτης αποφάσεως. Άρθρ.4.-Δια την διεξαγωγήν του έργου της Επιτροπής συγκροτείται, δι’ αποφάσεως του Υπουργού Δικαιοσύνης, η αναγκαία υπηρεσία Γραμματείας. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 